
J E G Y Z Ő K Ö N Y V

Készült:	Kiskőrös Város Képviselő-testülete 2026. január 28-án (szerda) 14:00 órai kezdettel megtartott üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)

Jelen vannak:	Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (9 fő)

dr. Turán Csaba			jegyző
	Lucza Alexandra			jegyzőkönyvvezető

Meghívottként részt vett:	Sipiczki Hajnalka az Egészségügyi, Gyermekjóléti és Szociális Intézmény igazgatója, Szabados Anna a Petőfi Sándor Városi Könyvtár igazgatója, Csatlós Erzsébet a Kiskőrösi Óvodák igazgatója, dr. Filus Erika a Petőfi Szülőház és Emlékmúzeum igazgatója, Turán István a Kiskőrösi Települési Értéktár Bizottság elnöke, Kovács Enikő a Kunság-Média Nonprofit Kft. ügyvezetője és Szabó István a Kőröskom Nonprofit Kft. ügyvezetője.

dr. Nagy Gabriella, Molnár Éva, Kutyifa Sándorné Sinkovicz Csilla a Polgármesteri Hivatal munkatársai.

Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést. 

Tájékoztatta a Képviselő-testületet, hogy a 2025. december 10-i képviselő-testületi ülés óta 5 millió forintot meghaladó értékű kötelezettségvállalás nem történt, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató. 

Ezt követően a polgármester ismertette a napirendi javaslatot, melynek keretében kezdeményezte, hogy: 
3. napirendi pontként sürgősséggel kerüljön felvételre „TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL” tárgyú előterjesztés.


További kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 12 „igen” szavazattal az alábbi napirendet fogadta el:

N A P I R E N D:
1. TÁJÉKOZTATÓ A KÉPVISELŐ-TESTÜLET ÁLLANDÓ BIZOTTSÁGAI 2026. ÉVI MUNKATERVÉRŐL
A tájékoztatót tartja: A Képviselő-testület állandó bizottságainak elnökei
2. A 2025. ÉVI KÖLTSÉGVETÉS MÓDOSÍTÁSA

Előterjesztő:	Polgármester
Előadó:	Pénzügyi osztályvezető

3. TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL

Előterjesztő:	Polgármester
Előadó:	Pénzügyi osztályvezető

4. A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

Előterjesztő: 	Polgármester
Előadó: 	Intézményüzemeltetési és gondoksági menedzser

5. AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY BÖLCSŐDÉJÉNEK 2026. ÉVI NYÁRI NYITVA TARTÁSI RENDJÉNEK JÓVÁHAGYÁSA

Előterjesztő: 	Polgármester
Előadó: 	Intézményüzemeltetési és gondoksági menedzser

6. ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE

Előterjesztő: 	Polgármester
Előadó: 	Intézményüzemeltetési és gondoksági menedzser

7. A 66/2023. SZ. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

Előterjesztő: 	Polgármester
Előadó: 	Pályázati és koordinációs csoportvezető

8. ÉPÜLETFELTÜNTETÉS ÉS FÖLDHASZNÁLATI JOG ALAPÍTÁSA A KISKŐRÖS 2035/34 HRSZ-Ú INGATLAN TERÜLETÉN

Előterjesztő: 	Polgármester
Előadó: 	Vagyongazdálkodási referens

9. A 135/2025. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

Előterjesztő: 	Polgármester
Előadó: 	Vagyongazdálkodási referens

10. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK


1. napirend

TÁJÉKOZTATÓ A KÉPVISELŐ-TESTÜLET ÁLLANDÓ BIZOTTSÁGAI 2026. ÉVI MUNKATERVÉRŐL
(Írásos tájékoztatás a jegyzőkönyvhöz mellékelve.)

A tájékoztatót tartja:	A Képviselő-testület állandó bizottságainak elnökei

Domonyi László polgármester elmondta, hogy az állandó bizottságok elnökei által leadásra kerültek az egész évre vonatkozó munkatervek. Megköszönte a bizottságok munkáját.




2. napirend

A 2025. ÉVI KÖLTSÉGVETÉS MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pénzügyi osztályvezető

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy minden év januárjában szükséges az előző évi költségvetés módosítása a Magyar Államkincstárral való egyezőség érdekében. A Magyar Államkincstártól megérkeztek a tájékoztatók az októberi normatíva egyezőségeiről, az október, november, december hónapokban kifizetett szociális ágazati pótlékok összegéről, ezek átvezetésre kerültek. Polgármester támogatásokat nyújtott a céltartalékából, ezek kerültek átvezetésre, valamint beépítésre került mind bevételi, mind kiadási oldalon a 2026-os év nettó megelőlegezése.
 
Pethő Attila, a Pénzügyi Bizottság elnöke, Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
 KÉPVISELŐ-TESTÜLETÉNEK
 1/2026. (..) önkormányzati rendelete
Kiskőrös Város 2025. évi költségvetéséről szóló 3/2025. (II. 20.) önkormányzati rendelet módosításáról


[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.
[2] Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
(1) A Kiskőrös Város 2025. évi költségvetéséről szóló 3/2025. (II. 20.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:
(A Képviselő-testület Kiskőrös Város 2025. évi költségvetésének)
„a)	költségvetési kiadások főösszegét: 6.692.708.403 forintban”
(állapítja meg.)
(2) A Kr. 3. § (1) bekezdés c) pontja helyébe a következő rendelkezés lép:
(A Képviselő-testület Kiskőrös Város 2025. évi költségvetésének)
„c)	költségvetési bevételi főösszegét: 5.219.210.944 forintban”
(állapítja meg.)
2. §
A Kr. 6. § (2) bekezdése helyébe a következő rendelkezés lép:
„(2) A céltartalékok összege 37.499.818 forint jelen rendelet 7. mellékletében meghatározott célonkénti bontásban.”
3. §
(1) A Kr. 1. melléklete helyébe az 1. melléklet lép.
(2) A Kr. 2. melléklete helyébe a 2. melléklet lép.
(3) A Kr. 3. melléklete helyébe a 3. melléklet lép.
(4) A Kr. 4. melléklete helyébe a 4. melléklet lép.
(5) A Kr. 5. melléklete helyébe az 5. melléklet lép.
(6) A Kr. 6. melléklete helyébe a 6. melléklet lép.
(7) A Kr. 7. melléklete helyébe a 7. melléklet lép.
(8) A Kr. 11. melléklete helyébe a 8. melléklet lép.
4. §
Ez a rendelet a kihirdetését követő napon lép hatályba.


Melléklet a jegyzőkönyvhöz csatolva.





3. napirend

TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pénzügyi osztályvezető

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a Kunság-Média Nonprofit Kft. 100 %-ban Önkormányzati tulajdonú Kft., az előterjesztés tárgya, hogy a Kft. fő tevékenységét módosítani szükséges. Az ügyvezető kérelmet nyújtott be, miszerint a jelenlegi rádióműsor szolgáltatás és audio tartalom terjesztés fő tevékenységet módosítani kell, hiszen a Kft. jelenleg közművelődési tevékenységet lát el. Az alapító okirat értelmében egyéb közösségi társadalmi tevékenységre szükséges módosítani a Kft. fő tevékenységét, természetesen a Kft. egyéb tevékenységei változatlanul továbbra is megmaradnak.

Pethő Attila, a Pénzügyi Bizottság elnöke, Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

dr. Turán Csaba jegyző jelezte, hogy a Felügyelő Bizottság tárgyalta és elfogadásra javasolta.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

1/2026. sz. Képv. test. hat.
Tulajdonosi hatáskörök gyakorlása a Kunság-Média Nonprofit Kft.-nél 

HATÁROZAT 

A Képviselő-testület 
1. egyetért azzal, hogy a gazdasági társaság alapító okirata a határozat 1. melléklete szerinti tartalommal módosításra kerül.
 
2. 	felhatalmazza a Polgármestert a határozat 2. mellékletét képező egységes szerkezetbe foglalt alapító okirat aláírására. Felkéri az ügyvezetőt, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

Felelős: 	polgármester
		ügyvezető 
Határidő: 	értelemszerűen


Mellékletek a jegyzőkönyvhöz csatolva.


4. napirend

A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Intézményüzemeltetési és gondoksági menedzser

Domonyi László polgármester köszöntötte az ülésen Turán Istvánt a Kiskőrösi Települési Értéktár Bizottság elnökét, az előterjesztés szóbeli ismertetésére felkérte dr. Nagy Gabriella aljegyzőt.

Dr. Nagy Gabriella aljegyző elmondta, hogy a Kiskőrösi Települési Értéktár Bizottság működési szabályzata szerint az Értéktár Bizottság évente számol be a tevékenységéről az alapító Önkormányzatnak. Az Értéktárat Kiskőrös Város Képviselő-testülete 2014. évben hozta létre, a Bizottság 5 tagú, az elnöke Turán István, tagjai Kispálné dr. Lucza Ilona, Turán Istvánné, Szabó Márta és Paluskáné Opauszki Ilona. Az elmúlt évben 3 javaslat érkezett a Bizottsághoz, mindhárom javaslattal egyetértett a Bizottság. A települési értékek közé felvette a Dutra mezőgazdasági vontató megnevezésű nemzeti értéket az ipari és műszaki megoldások szakterület szerinti kategóriába, az Öregtölgyfa megnevezésű nemzeti értéket a természeti környezet szakterület szerinti kategóriába, valamint a Jókai körtefa megnevezésű a nemzeti  értéket a természeti környezet szakterület szerinti kategóriába.

Pethő Attila, a Pénzügyi Bizottság elnöke, Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Filus Tibor képviselő örül, hogy a Dutra mezőgazdasági vontató bekerült a települési értékek közé, hiszen nagy hangsúlyt fektetnek a hagyományok ápolására a dutrások. Tájékoztatást kért az Öregtölgyfa és a Jókai körtefa állapotáról és elhelyezkedésükről.

Turán István elnök a Dutra mezőgazdasági vontatóval kapcsolatosan elmondta, hogy a tavalyi évben jelezték, hogy ennek a mezőgazdasági vontatónak a Hungarikumok tárában a helye, melyhez az első lépés a Kiskőrösi Települési Értéktárba kerülése. A Dutra találkozó nagyon színvonalas rendezvény a városban, már 13. alkalommal került megrendezésre a tavalyi évben, sikerült elérni, hogy a Megyei Értéktár tagja legyen. A két fa értékének javaslata gyerekektől érkezett, az Öregtölgyfa a Rákóczi utca és a Vörösmarty utca kereszteződésben egy lakóingatlan udvarában, a körtefa Kiskőrös és Páhi között található.
Szedmák Tamás képviselő megköszönte a bizottság egész éves munkáját, javasolta a város történetéről szóló értéktárak háza létrehozását, ahol egy állandó tárlat lenne megtekinthető.

Domonyi László polgármester jó ötletnek találja, már beszéltek erről korábban.

dr. Nagy Gabriella aljegyző az elhangzottakra reagálva elmondta, hogy a közelmúltban beadásra került egy Hungarikum pályázat, melyben egy kiállítás megnyitóra nyújtott be pályázatot az Önkormányzat, reméli, hogy a Szüreti napok keretében a Művelődési Központban meg tudják rendezni ezt a kiállítást.

Barkóczi László képviselő a dutrások nevében megköszönte az Értéktár Bizottság munkáját, nagy álmuk egy Dutra múzeum létrehozása, jó ötletnek tartaná, ha ez Értéktár részévé válna.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

2/2026. sz. Képv. test. hat.
A Kiskőrösi Települési Értéktár Bizottság beszámolója 

HATÁROZAT 

A Képviselő-testület a Kiskőrösi Települési Értéktár Bizottság 2025. évi tevékenységéről szóló beszámolóját a határozat mellékletében foglaltak szerint elfogadja.


Felelős: 	polgármester
Határidő: 	azonnal


Melléklet a 2/2026 sz. Képv. test. határozathoz


Beszámoló a Kiskőrösi Települési Értéktár Bizottság tevékenységéről


Kiskőrös Város Képviselő-testülete 2014. május 28-án a 64/2014. számú Képviselő-testületi határozatával létrehozta a Kiskőrösi Települési Értéktárat és a Kiskőrösi Települési Értéktár Bizottságot (továbbiakban: Bizottság).

A Bizottság öt tagból áll:

· Turán István – elnök, történész
· Kispálné dr. Lucza Ilona – Országos Petőfi Sándor Társaság elnöke
· Turán Istvánné – nyugalmazott könyvtárigazgató
· Szabó Márta - középiskolai tanár
· Paluskáné Opauszki Ilona – intézményüzemeltetési és gondnoksági menedzser

A Bizottsághoz az elmúlt éveben három javaslat érkezett, mely a bizottsági tagok részére e-mailben, véleményezésre került kiküldésre. 
A Kiskőrösi Települési Értéktár Bizottság az 1/2025. (XI. 26.) KÉBH számú határozatával

·  „Dutra mezőgazdasági vontató” megnevezésű nemzeti az ipari és műszaki megoldások szakterület szerinti kategóriában.
· „Öreg tölgyfa” megnevezésű nemzeti a természeti környezet szakterület szerinti kategóriában.
· „Jókai körtefa” megnevezésű nemzeti a természeti környezet szakterület szerinti kategóriában.
 a fentiek alapján nyilvántartásba kerültek a Kiskőrösi Települési Értéktárban.


Kiskőrös, 2026. január 12.

	Turán István sk.
	elnök




5. napirend

AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY BÖLCSŐDÉJÉNEK 2026. ÉVI NYÁRI NYITVATARTÁSI RENDJÉNEK JÓVÁHAGYÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Intézményüzemeltetési és gondoksági menedzser

Domonyi László polgármester köszöntötte az ülésen Sipiczki Hajnalkát, az Egészségügyi, Gyermekjóléti és Szociális Intézmény igazgatóját, majd az előterjesztés szóbeli ismertetésére felkérte dr. Nagy Gabriella aljegyzőt.

Dr. Nagy Gabriella aljegyző elmondta, hogy a bölcsőde nyári szünetben való zárva tartásáról a fenntartó dönt a jogszabály szerint, a szülők véleményének figyelembevételével. Az intézmény vezetőjével történt egyeztetést követően az előterjesztésben foglaltak szerint a fenntartó 2026. július 27 – 2026. augusztus 07. napjáig tartana zárva a bölcsőde a nyári karbantartási munkálatok miatt.

Pethő Attila, a Pénzügyi Bizottság elnöke, Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

3/2026. sz. Képv. test. hat.
Az Egészségügyi, Gyermekjóléti és Szociális Intézmény bölcsődéjének 2026. évi nyári nyitva tartási rendjének jóváhagyása 
HATÁROZAT 

Kiskőrös Város Képviselő-testülete az Egészségügyi, Gyermekjóléti és Szociális Intézmény Bölcsődéjének nyári zárva tartási idejét – 2026. július 27. – 2026. augusztus 07. napjáig - jóváhagyja.

Határidő: 	azonnal
Felelős: 	polgármester




6. napirend

ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Intézményüzemeltetési és gondoksági menedzser

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

Dr. Nagy Gabriella aljegyző elmondta, hogy a nemzeti köznevelésről szóló törvényben foglaltak szerint a felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét. A Kiskőrösi Tankerületi Központ két intézményt jelölt meg ebben az évben is, a Kiskőrösi Bem József Általános Iskolát, valamint a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium Petőfi Sándor Általános Iskolát.

Pethő Attila, a Pénzügyi Bizottság elnöke, Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

4/2026. sz. Képv. test. hat.
Általános iskolai felvételi körzetek véleményezése 

HATÁROZAT 

A Képviselő-testület

egyetért a Kiskőrösi Tankerületi Központ - az általános iskolai körzetek kijelöléséről szóló – közlemény-tervezetével, mely szerint az
	
	OM 200955 	Kiskőrösi Bem József Általános Iskola
			6200 Kiskőrös, Vasvári Pál utca 2.
	OM 201575	Kiskőrösi Petőfi Sándor Evangélikus Óvoda, Általános Iskola, 				Gimnázium és Szakgimnázium
			6200 Kiskőrös, Petőfi Sándor út 7.

iskolák felvételi körzete 2026/2027. tanévben Kiskőrös közigazgatási területe.


Felelős: 	polgármester
Határidő: 	azonnal


7. napirend

A 66/2023. SZ. SZÁMÚ KÉPVISELŐ-TESTÜLETI HATÁROZAT MÓDOSÍTÁSA (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pályázati és koordinációs csoportvezető

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy az alaphatározat szerint a Luther Márton tér turisztikai célú rekonstrukcióját célzó 300.000.000,-Ft összköltségű projekt megvalósításáról döntött a képviselő-testület a TOP_PLUSZ-1.1.3-21 kódszámú „Helyi és térségi turizmusfejlesztés” című felhívásra, melynek támogatói okirata 2024.-ben megérkezett. A pályázati előkészítés során a tervezési feladatok ellátására 3 árajánlatos beszerzési eljárásra került sor. Olyan magas összegű ajánlatok kerültek benyújtásra, hogy a pályázatban szereplő 6.446.000,-Ft meghaladja azt az összeget, melyre az ajánlatok érkeztek, így szükséges önerő bevonása.

Pethő Attila, a Pénzügyi Bizottság elnöke, Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

5/2026. sz. Képv. test. hat.
A 66/2023. sz. számú képviselő-testületi határozat módosítása 

HATÁROZAT 

A Képviselő-testület

1. a „Pályázat benyújtása a TOP_PLUSZ-1.1.3-21 kódszámú „Helyi és térségi turizmusfejlesztés” című pályázati felhívásra tárgyú, 66/2023. számú határozatát az alábbiak szerint módosítsa:
 
	a) 4. pont helyébe az alábbi rendelkezés lép:

„a projekt sikeres megvalósítása érdekében Kiskőrös Város Önkormányzatának 2026. évi költségvetése terhére 6.446.000,-Ft önerőt biztosít.” 

b) A 66/2023. számú határozat 4. pontja az 5. pont helyébe lép

c) A 66/2023. számú határozat 5. pontja a 6. pontra változik.

2. felkéri a polgármestert, hogy a város 2026. évi költségvetési rendeletét a fentiek figyelembevételével terjessze elő.

Felelős: 	polgármester
Határidő:	azonnal



8. napirend

ÉPÜLETFELTÜNTETÉS ÉS FÖLDHASZNÁLATI JOG ALAPÍTÁSA A KISKŐRÖS 2035/34 HRSZ-Ú INGATLAN TERÜLETÉN 
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens 

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Magyarország helyi önkormányzatairól szóló törvény alapján a kistermelők, őstermelők számára, jogszabályban meghatározott termékeik értékesítési lehetőségeinek biztosítása a napi termelői piac biztosítása helyben biztosítandó kötelező önkormányzati feladatellátás. Az Önkormányzat egy modern, a háztartás minden szegmensét egy helyen kiszolgáló napi termelői piac megépítését valósította meg kettő ütemben, pályázati forrásból. Az első ütemben az Önkormányzat a Kőröskom Nonprofit Kft.-vel konzorciumban kialakította a zárt piac épületét, valamint egy hulladéktároló épületet, a második ütemben a Kőröskom Kft. pályázata útján épült meg a fedett-nyitott piaccsarnok. Az első ütemben megújult a piaccsarnok épülete és egy hulladéktároló épület az Önkormányzat és a Kőröskom Nonprofit Kft. osztatlan közös tulajdonában valósult meg. Az ingyenes földhasználati jog a közfeladat ellátásának időtartamára szól.

Pethő Attila, a Pénzügyi Bizottság elnöke, Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

6/2026. sz. Képv. test. hat.
Épületfeltünés és földhasználati jog alapítása a Kiskőrös 2035/34 hrsz-ú ingatlan területén

HATÁROZAT 


A Képviselő-testület
1. egyetért azzal, hogy Kiskőrös Város Önkormányzatának 6768/9524-ed tulajdoni hányadát képező 2035/34. hrsz-ú ingatlan területén a Kőröskom Nonprofit Kft. kizárólagos tulajdonjogával, az Azimut Földmérő Kft. 151/2025. munkaszámú és a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) által 553/503/2025. számon záradékolt változási vázrajzán 2035/34/C hrsz-on feltüntetett 934 m2 alapterületű fedett-nyitott piac csarnoképület megnevezéssel épület feltüntetésre kerüljön az ingatlan-nyilvántartásban.
2. egyetért azzal, hogy a 2035/34/C hrsz-on nyilvántartott 934 m2 térmértékű épület alatti földterületre, valamint az épület megközelítésére és körbejárhatóságára Kiskőrös Város Önkormányzata és a Kőröskom Nonprofit Kft., Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 14. pontjára - a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is –, mint közfeladat ellátására figyelemmel ingyenes földhasználati jogot alapítson.
3. egyetért azzal, hogy a 2035/34/C hrsz-ú épület és annak megközelíthetősége érdekében a 2035/34 hrsz-ú ingatlanon az ingyenes földhasználati jog az épület mindenkori birtokosát a 2. pontban nevesített önkormányzati kötelező feladatellátás időtartamára illeti meg.
4. felhatalmazza a polgármestert a határozat mellékletét képező megállapodás aláírására, valamint az ingatlan-nyilvántartásban történő feltüntetéssel, földhasználati jog alapításával kapcsolatos eljárások lefolytatására, a kapcsolódó jognyilatkozatok megtételére, aláírására.

Felelős:	polgármester
Határidő:	azonnal

Melléklet a jegyzőkönyvhöz csatolva.


9. napirend

AZ ÖNKORMÁNYZATI TULAJDONBAN LÉVŐ KISKŐRÖS 4020/1, 4022/2 ÉS A 4023/5 HRSZ-ON NYILVÁNTARTOTT INGATLANOK TULAJDONJOG ÁTRUHÁZÁSA ADÁSVÉTEL ÚTJÁN 
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens I.

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy a Képviselő-testület a 135/2025. számú határozatával döntött a tulajdonában lévő Kiskőrös 0283/100 hrsz-on nyilvántartott 1073 m2 területű, kivett út megnevezésű ingatlan rendeltetésének megszüntetése és átminősítése, majd értékesítése tárgyában. A közúti közlekedésről szóló törvény alapján az ingatlan közforgalmi közlekedést szolgál. Az Önkormányzatnak, mint a közfeladat ellátását biztosító, a helyi közutak fenntartójának nincs szüksége a fent nevesített ingatlan közforgalmi közlekedés céljára történő biztosításához az út kizárólag a kérelmező tulajdonában lévő ingatlan megközelítését biztosítja. 
Az út, a közforgalom számára nyitva áll, ezért az út rendeltetés megszüntetéséhez hatósági hozzájárulás szükséges. Az eljárást a Bács-Kiskun Vármegyei Kormányhivatal Közlekedési, Műszaki Engedélyezési és Fogyasztóvédelmi Főosztály Útügyi Osztálya folytatja le. A közforgalmi út megszüntetésének feltétele, hogy nem keletkezik közterületről nem megközelíthető ingatlan, mely feltétel ez esetben fennáll. A közlekedési hatóság az út – közforgalom elől elzárt magánúttá történő - átminősítése tárgyában indult eljárásban a Képviselő-testület döntésének kiegészítését kérte.

Pethő Attila, a Pénzügyi Bizottság elnöke, Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

7/2026. sz. Képv. test. hat.
A 135/2025. számú képviselő-testületi határozat módosítása


HATÁROZAT 

A Képviselő-testület
1. egyetért Kiskőrös Város Önkormányzatának kizárólagos tulajdonában lévő, Kiskőrös külterület 0283/100 hrsz-on nyilvántartott, kivett út megnevezésű, 1073 m2 alapterületű ingatlan, mint önkormányzati közfeladat ellátását biztosító, közforgalmi út rendeltetés megszüntetésével, az út közforgalom elől történő elzárásával, az utat fizikai akadállyal lezárja.
2. egyetért a 1. pontban nevesített út, forgalomképtelen törzsvagyonból forgalomképes üzleti vagyonná történő átminősítésével.
3. hozzájárul az 1. pontban nevesített út, közforgalom elől elzárt magánúttá történő minősítéséhez.
4. nyilatkozik, hogy az út közforgalom elől történő lezárásával nem marad közterületről/ közútról nem megközelíthető (bezárt) ingatlan.
5. felhatalmazza a polgármestert a Bács-Kiskun Vármegyei Kormányhivatal Közlekedési, Műszaki Engedélyezési és Fogyasztóvédelmi Főosztály Útügyi Osztálya előtti eljárás lefolytatására, valamint az ingatlan-nyilvántartásban történő átvezetés érdekében a kapcsolódó jognyilatkozatok megtételére.

Felelős:	polgármester
Határidő:	azonnal



10. napirend

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

Domonyi László polgármester 2026. január 30. napján 16:00 órától vidám farsangi forgatag kerül megrendezésre a Petőfi Sándor Művelődési Központban. Kézműves foglalkozásokkal, zenés, mesés előadással várnak mindenkit szeretettel.

A továbbiakban a polgármester 2026. Február 7-én reggel 7 órától megrendezésre kerül a X. Városi Disznótor Kiskőrösön. Ismét „látványkonyhás” disznótor lesz a Pozsonyi utca elején a Pátria épülete mellett, a Kiskőrösi Gazdakör Egyesület, Kiskőrös Város Önkormányzata, Kőrösszolg Nonprofit Kft, valamint a Kunság-Média Nonprofit Kft. szervezésében. 7 órakor kezdődik a pörkölés és bontás böllérek irányításával, napközben történik a feldolgozás és a hagyományos disznótoros ételek elkészítése. Kóstolói támogatói jegy a helyszínen vásárolható. 18 órakor disznótoros vacsora a Művelődési Központban, a vacsorajegy 10.000 Ft/fő. Menü: Orjaleves és főtt hús zmácsenkával, töltött káposzta, sült pecsenye, sült kolbász és hurka.

A polgármester felhívta a figyelmet, hogy 2026. február 9. napján 14:00 órától „Nyugdíjas akták újratöltve” címmel bűnügyi komédia kerül megrendezésre a Petőfi Sándor Művelődési Központban. A belépés ingyenes, mindenkit szeretettel várnak.

A továbbiakban köszönetet mondott a Kőröskom Kft. munkatársainak és a traktorosoknak a hóhelyzetben való segítséget, mindenki gyorsan reagált a problémára.

A korábban felmerülő kérdésre reagálva elmondta, hogy a Batthyányi úti Óvoda nem kerül a Baptista Egyház fenntartásába, minden a megszokott módon megy tovább a jövőben.

Gmoser István képviselő köszönetet mondott mindenkinek, akik helyt álltak a hóhelyzetben.

Filus Tibor képviselő köszönetet mondott a Kiskőrösi Egészségfejlesztési Iroda dolgozóinak, akik az elmúlt években helyt álltak, mivel január 1. napjától már nem működik.
Elmondta, hogy az év végén nagyszerű műsort csinált a Szilveszter Társulat, köszönetet mondott minden előadónak, résztvevőnek az egész éves munkájukért.
Sokan keresték a hóeltakarítással kapcsolatosan, véleménye szerint az ingatlan tulajdonosoknak is ki kell venni a részüket a munkából, az Önkormányzat nyitott a segítségre, csak jelezni kell feléjük.

Domonyi László polgármester köszönetet mondott a jégpálya megvalósítóinak, az ötletgazdának, a Kunság-média Nonprofit Kft.-nek és mindenkinek aki valamilyen formában segített ennek megvalósításában.

További hozzászólás nem volt, így Domonyi László polgármester az ülést 15:00 órakor bezárta.


Kmf.


Domonyi László		dr. Turán Csaba
polgármester		       jegyző

